Neatkarīgi no jau veiktajiem pasākumiem ēku nozarē joprojām nav izmantotas lielas izmaksu ziņā lietderīgas enerģijas taupīšanas iespējas. Tā iemesls ir nozares sarežģītība un tirgus neveiksmes (piemēram, enerģijas cenu ārējo izmaksu nepilnīga internalizācija, īrnieku un īpašnieku attiecību problēmas, nepilnīga informācija un nepietiekama jauno un inovatīvo tehnoloģiju izmantošana), ka arī pašreizējās DĒE redakcijas formulējumu radītie ierobežojumi un nepietiekami tās ieviešanas centieni.

Iespējamie alternatīvie problēmu pārvarēšanas veidi ir:

–DĒE atcelšana un tās aizstāšana ar ne tik stingriem politikas instrumentiem. Tas visās dalībvalstīs izraisītu aktīvu plaša mēroga rīcību un lielas izmaksas;

–turpināt kā līdz šim vai nedarīt neko vairāk par jau esošajiem pasākumiem, tostarp turpinot un uzlabojot ieviešanu. Šādā gadījumā netiktu pilnībā izmantotas ne tikai ārpus DĒE esošās iespējas, bet arī tajā paredzētās;

–ES rīcība ar pašreizējo DĒE papildinošiem un uzlabotiem instrumentiem.

No trim politikas alternatīvām lielāko ieguldījumu Eiropas Savienības politikas mērķu sasniegšanā var nodrošināt DĒE pārskatīšana. To var izdarīt, grozot esošos noteikumus, saglabājot principus un to būtību, taču ievērojami uzlabotu to efektivitāti. Tas atvieglotu ierosināto grozījumu transponēšanu un to izpratni. Tajā pašā laikā varētu aptvert lielāku iespējamo un saistīto ieguvumu daļu. DĒE ieviešanas turpināšanai ir izšķiroša nozīme.

Tomēr risinājums ir saskaņots politikas instrumentu kopums, un tātad arī citi nereglamentējoši pasākumi, kas pēc būtības pietiekami, bet tomēr nepieciešami, lai papildinātu DĒE ieviešanu. Vajadzētu stiprināt centienus sniegt vairāk finanšu un budžeta iniciatīvu, informāciju, speciālistu mācības un panākt vienošanos par brīvprātīgiem pasākumiem. Vajadzētu turpināt pilnveidot pašreizējā DĒE ietvertos ne tik stingros likumdošanas instrumentus.

ES tiesības veikt šādus pasākumus

Klimata pārmaiņas, enerģijas piegādes drošība un vides aizsardzība ir uzdevumi, kuru veikšanai nepieciešama koordinēta rīcība Eiropas Savienības līmenī. Energoefektivitāte nodrošina daļu šo sarežģījumu risinājumu, un Eiropas Savienības līmeņa instrumenti, kas jau ir pieņemtie šajā jomā, atspoguļo Kopienas rīcības nepieciešamību.

Ēku nozare ir atbildīga par apmēram pusi CO2 emisiju, uz kuriem neattiecas emisiju tirdzniecības shēma, un tās ir būtiskas CO2 samazināšanas iespējas ar negatīvām vai zemām samazināšanas izmaksām. Ēku sektora īpatnības ierobežo energoefektivitātes ieguvumu ātrumu, un būvmateriāli, ar ēkām saistītas ierīces un pakalpojumi ir svarīga ES iekšējā tirgus daļa. Turklāt līdz ar cilvēku mobilitātes palielināšanos un vairākiem uzņēmumiem, kas darbojas visā Eiropas Savienībā, līdzīgi pasākumi samazinātu to administratīvo slogu.

Tāpēc dalībvalstis vienas pašas nevarētu sasniegt energoefektivitātes mērķus pietiekamā apmērā, un ir nepieciešama Kopienas līmeņa rīcība, lai sekmētu un atbalstītu pasākumu veikšanu valsts līmenī. Pašreizējās DĒE pamatelementi jau tika apspriesti no subsidiaritātes un proporcionalitātes principu viedokļa, kad direktīva tika pieņemta 2002. gadā un arī pārbaudīta praksē, apliecinot pieejas atbilstību.

Kādas ir labākas DĒE izvēles iespējas?

Ietekmes novērtējumā tika secināts, ka vairākus DĒE aspektus varētu uzlabot. Tas kopumā attiecas, pirmkārt, uz dažu neskaidru formulējumu pārskatīšanu un, otrkārt, uz visiem pašreizējās direktīvas pamatpīlārāriem. Katrā pīlārā tika analizētas vairākas iespējas saistībā ar to ietekmi uz ekonomiku, sociālo un vides jomu un to saikni ar subsidiaritāti un proporcionalitāti.

Analīzei tika izmantoti plaši datu un informācijas avoti, proti, PRIMES modeļa atsauces scenārija dati un Enerģētikas un transporta ģenerāldirektorāta prognozes, Ecofys BEAM modelis, vairāk nekā 35 pētījumi, pašreizējās DĒE ieviešanas laikā iegūtā pieredze, dalībvalstu un ieinteresēto pušu sniegtie dati.

Apspriestie varianti iespējas ietver politikas instrumentu kopumu un arī nereglamentējošas alternatīvas, proti, informēšanu un citus ne tik stingrus pasākumus. Tika noteiktas piecas svarīgākās rīcības jomas.

Izskaidrošana un vienkāršošana

Tas ir būtiski, lai pienācīgi ieviestu DĒE. Šajā jomā ir veicami divi pasākumi: i) izskaidrot un vienkāršot direktīvas tekstu un ii) izvēlēties pienācīgu juridisko formu (pārstrādāta redakcija vai grozījumi).

A. 1000 m2 slieksnis esošajām ēkām, kad tām veic būtisku renovāciju

Pašreizējās DĒE noteikumi par to, ka tikai tām esošajām ēkām, kuru platība pārsniedz 1000 m2, būtiskas renovācijas laikā vajadzētu atbilst noteiktām energoefektivitātes prasībām (ja ieguldījumi ir lielāki par 25 % visas ēkas vērtības, neieskaitot zemi, vai renovācija skar vairāk nekā 25 % ēkas karkasa), nozīmē, ka šie noteikumi attiecas tikai uz apmēram 29 % Eiropas Savienības ēku nozares. Ir skaidrs, ka labākais brīdis ieviest energoefektivitātes pasākumus ir tad, kad ēkai veic būtisku renovāciju (apmēram reizi 25–40 gados). Šādā gadījumā nepieciešamie papildu ieguldījumi nav lieli, un enerģijas ietaupījuma dēļ tie atmaksājas ieguldījumu tehniskās ekspluatācijas laikā.

Tika analizētas trīs DĒE jomas paplašināšanas iespējas: